Karin Haydu

Karin Haydu (* 7. apríl 1977, Bratislava) je slovenská herečka a moderátorka.

 Život a kariéra 
Narodila sa v rodine architekta Juraja Haydu a Márie. Po štúdiách na Bratislavskom  Konzervatóriu, vyštudovala herectvo na Vysokej škole múzických umení v Bratislave. Už počas štúdia účinkovala v televíznych projektoch ako Čo dokáže ulica či Apropo TV s Jaroslavom Filipom a Stanom Radičom. V Slovenskom rozhlase moderovala reláciu Echorádio s Ivanom Krajíčkom. 

Objavila sa v divadelných hrách Mizantrop, Sylvia či Traja v polievke. Hráva aj v Slovenskom národnom divadle v Bratislave, v divadle La Komika a v divadle West. V televízii sa 9 rokov podieľala na tvorbe úspešnej relácie Čo dokáže ulica. Hrala v televíznych seriáloch Panelák a Ordinácia v ružovej záhrade. Má jednu dcéru Vanesu s bývalým manželom.

 Filmografia 
 1992 – Lepšie byť bohatý a zdravý ako chudobný a chorý
 1996 – Herodes a Herodias (TV film)
 2007 – Ordinácia v ružovej záhrade (TV seriál)
 2008 – Panelák (TV seriál)
 2011 – Hoď svišťom (TV seriál)
 2013 – Búrlivé víno (TV seriál)
 2013 – Chlapi neplačú (TV seriál)

 Referencie 

 Iné projekty 

 Externé odkazy 


Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí moderátori
Kategória:Absolventi Vysokej školy múzických umení
Kategória:Osobnosti z Bratislavy